Actorul si comediantul britanic Tony Hawks a primit „Medalia Imperiului Britanic” din partea M.S. Regina Elisabeta a II-a. Premiul i-a fost acordat pentru ajutorul și suportul oferit copiilor cu necesități speciale din Republica Moldova și pentru suportul oferit Centrului Tony Hawks din Chișinău, care a fost deschis cu sustinerea lui Hawks.

Într-un video, actorul mulțumește pentru distinția primită și spune că a meritat-o din plin, iar rudele acestuia sunt foarte încântate. Aflat în fața Palatului Buckingham din Londra, Hawks menționează că l-a întâlnit și pe prințul Charles, care știe câte ceva despre Moldova. „Se pare că-și petrece verile în Românie și cunoaște regiunea destul de bine.” În același video, Hawks vorbește despre următoarea vizită în Moldova. „Sper că mă voi reîntoarce în Moldova în ianurie, pentru că am auzit că vremea este foarte frumoasă.”